ભગવાન જગન્નાથજીની ૧૪૧મી રથયાત્રાને આડે ગણતરીનાં દિવસો બાકી રહ્યાં છે ત્યારે મોટી સંખ્યામાં શ્રદ્ધાળુઓ ‘મગ દાન’ કરી રહ્યાં છે. ભગવાન જગન્નાથજીની કૃપા મેળવવા માટે સાઇકલ રિક્ષાથી માંડીને ઑડીવાળા ભક્તો સ્વયં મગનું દાન કરી જાય છે. જ્યારે રથયાત્રા નીકળે છે ત્યારે ઉપરણાની સાથે પરંપરાગત રીતે મગનો પ્રસાદ પણ વહેંચાય છે. ઉલ્લેખનીય છે કે, ગત વર્ષે ૨૫,૦૦૦ કિલો મગના પ્રસાદ વહેંચાયો હતો. જગન્નાથજી મંદિર ખાતે મહંતશ્રીની ગાદી પાસે ભક્તો મોટી સંખ્યામાં દાન કરીને જતાં હોય છે.